
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 16740 (1) 


Κήρυξη υποχρεωτικής της από 21.6.91 ΣΣΕ των χειριστών γεωτρυπανιστών 
βοηθών εκσκαπτικών και ανυψωτικών μηχανημάτων Μεταλλείων και Λι¬ 
γνιτωρυχείων όλης της χώρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/90. 

2. Τις διατάξεις της απόφασης 80386/90 Υπουργών Προεδρίας της Κυβέρ¬ 
νησης και Εργασίας, που εκδόθηκε κατ’ εξουσιοδότηση της παρ. 2 του άρθρου 
81 του Ν. 1892/90. 


3. Τη γνώμη που εξέφρασε το Ανώτατο Συμβούλιο Εργασίας κατά τη συνε¬ 
δρίασή του της 31ης Οκτωβρίου 1991. 

4. Τα στοιχεία του φακέλλου από τα οποία προκύπτει ότι συντρέχουν οι αριθμητι¬ 
κές προϋποθέσεις για την κήρυξη υποχρεωτικής της πιο πάνω Σ.Σ.Ε., δηλαδή ότι οι 
δεσμευόμενοι εργοδότες απασχολούν το 51% των εργαζομένων του κλάδου. 

5. Την αρ. 1048293/800/0006Α/91 απόφαση του Υπουργού Εργασίας, 
αποφασίζουμε: 

1. Κηρύσσουμε υποχρεωτική την από 21 Ιουνίου 1991 Σ.Σ.Ε. των χειρι¬ 
στών Γεωτρυπανιστών βοηθών εκσκαπτικών και ανυψωτικών μηχανημάτων 
Μεταλλείων και Λιγνιτωρυχείων όλης της χώρας, για όλους τους εργοδότες και 
εργαζόμενους του κλάδου, που αφορά αυτή. 

2. Η ισχύς της απόφασης αυτής αρχίζει από 27 Ιουνίου 1991. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Νοεμβρίου 1991 

Ο Γενικός Γραμματέας 
ΙΩΑΝΝΗΣ ΣΤΕΦΑΝΟΥ 

-♦-- 

Αριθ. 16739 (2) 

Κήρυξη υποχρεωτικής της από 14.12.90 ΣΣΕ των πτυχιούχων Υπομηχανι- 

κών-Τεχνολόγων Μηχανικών βιομηχανικών, βιοτεχνικών επιχειρήσεων 

όλης της χώρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/90. 

2. Τις διατάξεις της απόφασης 80386/90 Υπουργών Προεδρίας της Κυβέρ¬ 
νησης και Εργασίας, που εκδόθηκε κατ’ εξουσιοδότηση της παρ. 2 του άρθρου 
81 του Ν. 1892/90. 

3. Τη γνώμη που εξέφρασε το Ανώτατο Συμβούλιο Εργασίας κατά τη συνε¬ 
δρίασή του της 31ης Οκτωβρίου 1991. 

4. Τα στοιχεία του φακέλλου από τα οποία προκύπτει ότι συντρέχουν οι αριθ¬ 
μητικές προϋποθέσεις για την κήρυξη υποχρεωτικής της πιο πάνω Σ.Σ.Ε., δη¬ 
λαδή ότι οι δεσμευόμενοι εργοδότες απασχολούν το 51% των εργαζομένων του 
κλάδου. 

5. Την αρ. 1048293/800/0006Α/91 απόφαση του Υπουργού Εργασίας, 
αποφασίζουμε: 

1. Κηρύσσουμε υποχρεωτική την από 14 Δεκεμβρίου 1991 Σ.Σ.Ε. των πτυ¬ 
χιούχων Υπομηχανικών - Τεχνολόγων Μηχανικών βιομηχανικών, βιοτεχνι¬ 
κών επιχειρήσεων όλης της χώρας, για όλους τους εργοδότες και εργαζόμενους 
του κλάδου, που αφορά αυτή. 

2. Η ισχύς της απόφασης αυτής αρχίζει από 7 Φεβρουάριου 1991. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Νοεμβρίου 1991 
Ο Γενικός Γραμματέας 
ΙΩΑΝΝΗΣ ΣΤΕΦΑΝΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Α ρί θ. 16741 (3) 

Κήρυξη υποχρεωτικής της από 28.6.91 ΣΣΕ των εργαζομένων στα βιομηχα¬ 
νικά εργοστάσια όλης της χώρας, ηλεκτροτεχνιτών-περιελιγκτών, ήτοι μα- 

θητευομένων βοηθών τεχνιτών, αρχιτεχνιτών, εργοδηγών χαι πτυχιούχων 

επίβλεψης. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΤ ΥΠΟΥΡΓΕΙΟΥ ΕΡΓΑΣΙΑΣ 
Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/90. 

2. Τις διατάξεις της απόφασης 80386/90 Υπουργών Προεδρίας της Κυβέρ- 
νησης χαι Εργασίας, που εχδόθηχε κατ’ εξουσιοδότηση της παρ. 2 του άοθοου 
81 του Ν. 1892/90. 

3. Τη γνώμη που εξέφρασε το Ανώτατο Συμβούλιο Εργασίας χατά τη συνε¬ 
δρίασή του της 31ης Οκτωβρίου 1991. 

4. Τα στοιχεία του φαχελλου από τα οποία προκύπτει ότι συντρέχουν οι αριθμητι¬ 
κές προϋποθέσεις για την κήρυξη υποχρεωτικής της πιο πάνω Σ.Σ.Ε., δηλαδή ότι οι 
δεσμευόμενοι εργοδότες απασχολούν το 51% των εργαζομένων του κλάδου. 

5. Την αρ. 1048293/800/0006Α/91 απόφαση του Υπουργού Εργασίας, 
αποφασίζουμε: 

1. Κηρύσσουμε υποχρεωτική την από 28 Ιουνίου 1991 Σ.Σ.Ε. των εργαζο¬ 
μένων στα βιομηχανικά εργοστάσια όλης της χώρας, ηλεκτροτεχνιτών- 
περιελιγκτών, ήτοι μαθητευομένων βοηθών τεχνιτών, αρχιτεχνιτών, εργοδη¬ 
γών και πτυχιούχων επίβλεψης, για όλους τους εργοδότες και εργαζόμενους 
του επαγ/τος του κλάδου που αφορά αυτή. 

2. Η ισχύς της απόφασης αυτής αρχίζει από 4 Ιουλίου 1991. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Νοεμβρίου 1991 
Ο Γενικός Γραμματέας 
ΙΩΑΝΝΗΣ ΣΤΕΦΑΝΟΥ 


-♦- 

Αριθ. Α2/22544 

Ένταξη νεοϊδρυθέντος σχολείου σε περιοχή μετάθεσης. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 


Έχοντας υπόψη: 

Τις διατάξεις του άρθρου 5 του Ν. 1824/88, αποφασίζουμε: 

Εντάσσουμε το νεοϊδρυθέν γυμνάσιο Ασπροβάλτας στη Β' περιοχή μετάθεσης 
Ν. Θεσσαλονίκης. 

Αθήνα, 18 Νοεμβρίου 1991 
Ο ΥΦΥΠΟΥΡΓΟΣ 

Β. ΜΠΕΚΙΡΗΣ 


-♦- 

Αριθ. Α5/6419 (5) 

Μεταβίβαση της άδειας ιδρύσεως και λειτουργίας του ιδιωτικού Δημοτικού 
Σχολείου της Ανδρομάχης Θεοδωροπούλου-Μπαλαούρα «ΠΑΝΑΓΙΑ 
ΠΡΟΥΣΙΩΤΙΣΣΑ» στην ΟΕ «ΑΝΔΡΟΜΑΧΗ ΘΕΟΔΩΡΟΠΟΥΛΟΥ- 
ΜΠΑΛΑΟΥΡΑ ΚΑΙ ΣΙΑ Ο.Ε.» ΠΑΝΑΓΙΑ ΠΡΟΥΣΙΩΤΙΣΣΑ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 


Έχοντας υπόψη: 

1. Τις διατάξεις της παρ. 7 του άρθρου 5 του Ν. 682/77. 

2. Την αριθμ. 76119/1.7.58 άδεια ιδρύσεως του ιδιωτικού δημοτικού σχο¬ 
λείου επί ονόματος Εμμ. X. θεοδωροτίούλου. 

3. Την αριθμ. Δ/47462/23.1.80 μεταβίβαση της ανωτέρω αρνητικής 
άδειας εξ ολοκλήρου στην Ανδρομάχη Θεοδωροπούλου-Μπαλαούρα. 

4. Την αριθμ. 668/28.5.90, ανανέωση της άδειας λειτουργίας του εν λόγω 
ιδιωτικού δημοτικού σχολείου για το τρέχον σχολικό έτος. 

5. Την αριθμ. 1414/12.7.1991 αίτηση της ιδιοκτήτριας Ανδρομάχης Θεο¬ 
δωροπούλου-Μπαλαούρα, με την οποία ζητάει την μεταβίβαση της άδειας ιδρύ- 
σεως και λειτουργίας του δημοτικού σχολείου της στην Ο.Ε. «ΑΝΔΡΟΜΑΧΗ 
ΘΕΟΔΩΡΟΠΟΥΛΟΥ-ΜΠΑΛΑΟΥΡΑ ΚΑΙ ΣΙΑ». 

6. Την αίτηση του εκπροσώπου της ανωτέρω Ο.Ε. με την οποία αποδέχεται 
την μεταβίβαση της άδειας ιδρύσεως του ιδιωτικού δημοτικού σχολείου της Αν- 
δρομάχης Θεοδωροπούλου-Μπαλαούρα στην Ο.Ε. «ΑΝΔΡΟΜΑΧΗ ΘΕΟΔΩ¬ 
ΡΟΠΟΥΛΟΥ-ΜΠΑΛΑΟΥΡΑ ΚΑΙ ΣΙΑ Ο.Ε.». 

7. Την αριθμ. ΣΤ.5/72/90 απόφαση (περιορισμό υπογραφών). 

8. Την υπ’ αρ. Η 1671/90 απόφαση του Υπουργού Εθνικής Παιδείας και 
Θρησκευμάτων, αποφασίζουμε: 

Εγκρίνουμε να μεταβιβααθεί η άδεια ιδρύσεως και λειτουργίας του Ιδιωτικού 
Δημοτικού Σχολείου «ΠΑΝΑΓΙΑ ΠΡΟΥΣΙΩΤΙΣΣΑ» της Ανδρομάχης Θεοδω¬ 
ροπούλου-Μπαλαούρα στην Ο.Ε. «ΑΝΔΡΟΜΑΧΗ ΘΕΟΔΩΡΟΠΟΥΛΟΥ- 
ΜΠΑΛΑΟΥΡΑ ΚΑΙ ΣΙΑ» εκπροσωπουμένη από τον Μπαλαούρα Σωτήριο, υπό 


τον όρο ότι συντρέχει η προϋπόθεση της παρ. 2 του άρθου 6 του Ν. 682/77. 

Η ύπαρξη της ανωτέρω προϋπόθεσης θα πρέπει να ελέγχεται σε κάθε ανανέ¬ 
ωση της αδείας ιδρύσεως και λειτουργίας· του ανωτέρω σχολείου. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 14 Νοεμβρίου 1991 
Με εντολή Υπουργού 
Ο Γενικός Γραμματέας 
Κ. ΧΑΡΑΛΑΜΠΟΠΟΥΛΟΣ 

-♦- 

Αριθ. Φ.1/42 3/ Α5/Ι07 58 (6) 

Χορήγηση άδειας χρήσης προσωνυμίας ΕΜΕΛ στο ΤΕΛ Δημ. Αλεξίου στη 

Θεσ/νίκη. ” < 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Α. Τις διατάξεις; 

1. Του άρθρου 111 παρ. 2 του Ν. 1892/90 (ΦΕΚ 101/Α/90) σύμφωνα με 
τις οποίες για τη χορήγηση αδειών ίδρυσης και λειτουργίας ιδιωτικών τεχνικών 
και επαγγελματικών λυκείων, τεχνικών και επαγγελματικών σχολών και 
ενιαίων πολυκλαδικών λυκείων εφαρμόζονται, όπως ισχύουν, οι διατάξεις του 
Β.Δ. 685/72 (ΦΕΚ 196/Α/72). 

2. Του Ν. 1566/85 (ΦΕΚ 144/Α/85). 

3. Του Β.Δ, 685/72 «περί καθορισμού των όρων ιδρύσεως οργανώσεως και 
λειτουργίας των ιδιωτικών μέσων και κατωτέρω επαγγελματικών σχολών». 

4. Την Π.Δ. 686/79 (ΦΕΚ 200/Α/79), 73/83 (ΦΕΚ 34/Α/83). 
410/84 (ΦΕΚ 142/Α/84) και Π.Δ. 10/90 (ΦΕΚ 5/Α/90), με τις οποίες 
έχουν καθοριστεί οι τομείς, τα τμήματα και οι ειδικότητες των ΤΕΛ και ΤΕΣ. 

5. Των Π.Δ. 813/77 (ΦΕΚ 259), 600/79 (ΦΕΚ 179/79) και 149/91 
(ΦΕΚ 46). 

6. Την κοινή απόφαση των Υπουργών Προεδρίας και Εθνικής Παιδείας και 
θρησκευμάτων ΣΤ5/72/90 (ΦΕΚ 742/Β/29.11.90) για τον περιορισμό των 
υπογραφών. 

Β. Την αριθμ. 46/91 Πράξη του Π.Υ.Σ.Δ.Ε. της Νομαρχίας Θεσσαλονίκης 
για τη χορήγηση άδειας χρήσης προσωνυμίας στο ΤΕΛ του Δημητρίου Αλεξίου 
«ΕΜΕΛ». 

Την αριθμό Φ.1/257/Δ5/7107/6.8.91 (ΦΕΚ 725/Β/9.9.91) απόφασή μας. 

Την υπ αρ. Η 1671/90 απόφαση του Υπουργού Εθνικής Παιδείας και Θρη¬ 
σκευμάτων, αποφασίζουμε: 

Χορηγούμε άδεια χρήσης της προσωνυμίας «ΕΜΕΛ (Εκπαίδευση Μηχανο¬ 
γραφικών Εφαρμογών Λογιστικής)» στο Ιδιωτικό Τεχνικό Επαγγελματικό Λύ¬ 
κειο του Δημητρίου Αλεξίου στη Θεσσαλονίκη. 

Κατά τα λοιπά ισχύουν τα όσα στην αριθμ. Φ.1/257/Δ5/7107/6.8.91 
(ΦΕΚ 725/Β/9.9.91) απόφασή μας αναφέρονται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Νοεμβρίου 1991 
Με εντολή υπουργού 
Ο Γενικός Γραμματέας 
ΚΩΝ. ΧΑΡΑΛΑΜΠΟΠΟΥΛΟΣ 

-♦- 

Αριθ. ΥΠΠΟ/ΓΝΟΣ/49095 (7) 

Μεταβίβαση αρμοδιοτήτων Υπουργού και δικαιώματος υπογραφής «Με 

Εντολή Υπουργού» στους Γενικό Γραμματέα, Γενικούς Διευθυντές και Προϊ¬ 
σταμένους των Διευθύνσεων, Τμημάτων και Γραφείων της Κεντρικής Υπη¬ 
ρεσίας του ΥΠΠΟ. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 29 του Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚ Α' 137). 

β) Του Π.Δ. 941/1977 «Περί Οργανισμού του Υπουργείου Πολιτισμού και 
Επιστημών» (ΦΕΚ Α' 320). 

γ) Του Π.Δ. 426/1990 «Σύσταση Γενικών Διευθύνσεων και Μονάδας Στρα¬ 
τηγικού Σχεδιασμού και ανάλυσης πολιτικής στο ΥΠΠΟ» (ΦΕΚ Α' 163). 

2. Την αριθμ. 49610/28.11.90 Κ.Υ.Α. «Εξαίρεση από τον περιορισμό των 
τριών υπογραφών» (ΦΕΚ Β’ 743), που εχδόθηκε σύμφωνα με τις διατάξεις του 
Ν. 1892/1990 (ΦΕΚ Α' 101). 

3. την ανάγκη διασφάλισης της εύρυθμης λειτουργίας των Υπηρεσιών του 
ΥΠΠΟ και της ταχείας προώθησης των υποθέσεων, αποφασίζουμε: 

Άρθρο 1 

Στο Γενικό Γραμματέα του Υπουργείου Πολιτισμού μεταβιβάζουμε τις ακό- 

λουθες αρμοδιότητες, καθώς και το δικαίωμα να υπογράφει «Με Εντολή Υπουρ¬ 
γού» αποφάσεις, έγγραφα και λοιπές διοικητικές πράξεις, ως εξής: 

1) Αποφάσεις απευθείας ανάθεσης, συμβάσεις και κάθε σχετική απόφαση 
όταν προκαλείται δαπάνη από 20.000.000 έως 50.000.000 δρχ. 

2. Ανάθεση ερευνητικού προγράμματος σε Ν.Π.Δ.Δ., όταν προκαλείται δα¬ 
πάνη μεγαλύτερη των 15.000.000 δρχ. ή είναι αρμοδιότητες περισσοτέρων 
της μιας (1) Γενικών Διευθύνσεων, ανεξαρτήτως ποσού. 

3. Αποφάσεις, μετά από γνωμοδότηση του Τεχνικού Συμβουλίου, που αφο¬ 
ρούν σε δαπάνη μεγαλύτερη από 50.000.000 δρχ. σε κάθε περίπτωση, ανεξάρ¬ 
τητα αν η γνωμοδότηση έχει ληφθεί ομόφωνα ή κατά πλειοψηφία καθώς και 
αποφάσεις, που αφορούν σε θέματα μεγάλης σημασίας ανεξαρτήτως ποσού. 

4. Έγγραφα με τα οποία συνηγορεί το ΤΠΠΟ για δάνειο διατηρητέου κτι¬ 
ρίου, όταν το ύψος του δανείου είναι μεγαλύτερο από 5.000.000 δρχ. 

5. Αποφάσεις που αναφέρονται σε θέματα για τα οποία απαιτείται γνωμοδό¬ 
τηση του Τεχνικού Συμβουλίου, ανεξάρτητα αν η γνωμοδότηση έχει ληφθεί 
ομόφωνα ή κατά πλεοψηφία. 

6. Αποφάσεις για επιχορηγήσεις Ν.Π.Δ.Δ., Ν.Π.Ι.Δ. και λοιπών φορέων 
πλην εκείνων για τα οποία υφίστανται επώνυμες πιστώσεις με ιδιαίτερο ΚΑΕ ή 
έργο. 

7. Αποφάσεις για μετάβαση στο εξωτερικό οποιοσδήποτε προσώπου για υπη¬ 
ρεσιακούς λόγους, στα πλαίσια των αρμοδιοτήτων του ΥΓΙΠΟ. 

8. Πράξεις καταλογισμού. 

9. Εντολές για διενέργεια οικονομικού ελέγχου. 

10. Αποφάσεις απευθείας ανάθεσης, συμβάσεις και σχετικές αποφάσεις εκδι- 
δόμενες από τις καθ’ ύλην αρμόδιες Δ/νσεις α) αγοράς αρχαίων αντικειμένων 
προί'στ. και κλασσικής περιόδου, β) αγοράς αρχαίων βυζαντινής περιόδου, γ) 
αγοράς εικαστικών έργων, δ) αγοράς αρχιτεκτονικών μελών λαογραφικών συλ¬ 
λογών ειδών λαϊκής τέχνης, ε) πραγματοποίησης πολιτιστικών εκδηλώσεων, 
στ) αγοράς πολιτιστικού υλικού για προσφορά σε επισήμους ή διάθεση σε φορείς. 

11. Αποφάσεις οικονομικών υποχρεώσεων της χώρας μας λόγω συμμετοχής 
της σε Διεθνείς Οργανισμούς κ.λπ. 

12. Αποφάσεις οργάνωσης και συμμετοχής σε διεθνείς καλλιτεχνικές εκθέ¬ 
σεις, πολιτιστικές εκδηλώσεις παντός είδους στο εσωτερικό και εξωτερικό, κα¬ 
θώς και αποφάσεις αγοράς και διάθεσης βιβλίων. 

13. Έγγραφα ορισμού ελληνικών μελών σε διακρατικά διεθνή πολιτιστικά 
όργανα. 

14. Αποφάσεις για επιχορηγήσεις διαφόρων φορέων στα πλαίσια εκτέλεσης 
προγραμμάτων που συγχρηματοδοτούνται από τις Ευρωπαϊκές Κοινότητες 
(Ε.Κ.) και λοιπή αλληλογραφία. 

15. Πράξεις τοποθετήσεων, μετακινήσεων, αποσπάσεων, αναπληρώαεων 
Προϊσταμένων Διευθύνσεων Κ.Υ. και Περιφ. και Ειδ. Περιφ. Υπηρεσιών. Πρά¬ 
ξεις αναπλήρωσης και απόσπασης Προϊσταμένων Δ.Υ. εποπτευόμενων από το 
ΥΠΠΟ, που δεν έχουν δική τους υπηρεσιακή μονάδα για να επιλαμβάνεται των 
θεμάτων αυτών. Πράξεις μετακινήσεων Προϊσταμένων Τμημάτων (αυτοτελών 
ή μη) και Ανεξαρτήτων Γραφείων, καθώς και υπαλλήλων από μία Γεν. Δ/νοη 
σε άλλη. 

16. Ορισμός μελών Συμβουλίων και Επιτροπών και Ομάδων Εργασίας όταν 
το αντικείμενο αφορά σε περισσότερες από μία (1) Γεν. Δ/νσεις ή όταν συμμετέ¬ 
χουν και ιδιώτες ή υπάλληλοι του ΥΠΠΟ που υπηρετούν σε διαφορετικές Γεν. 
Δ/ 

νσεις. 

17. Έγκριση υπερωριακής απασχόλησης. 

18. Προτάσεις για καθορισμό ή αύξηση αποδοχών του προσωπικού με σύμ¬ 
βαση εργασίας ιδιωτικού δικαίου. 

19. Αποσπάσεις υπαλλήλων στη Δ/νση ΠΣΕΑ για βραχυχρόνιο διάστημα, 
προκειμένου να συμμετάαχουν σε ασκήσεις ΠΣΕΑ. 

20. Έγκριση σε θέματα οργάνωσης και μεθόδων εκπαίδευσης, μηχανογρά¬ 
φησης, μηχανοργάνωσης, πληροφορικής και στατιστικής. 

21. Αποφάσεις, εγκυκλίους και έγγραφα αρμοδιότητας περισσοτέρων Δ/ 
νσεων, που δεν υπάγονται στην ίδια Γεν. Δ/νση. 

22. Κανονικές άδειες, άδειες επιδημίας και μετακινήσεις εκτός έδρας Γ. Δ/ 
ντών. 

23. Αποφάσεις χρηματοδότησης συνεδρίων. 

24. Απαντήσεις μετά από επανεξέταση υπομνημάτων, αναφορών, παραπό¬ 
νων και καταγγελιών πολιτών σε ενέργειες ή απαντήσεις οργάνων των Κεντρι¬ 
κών Υπηρεσιών του Υπουργείου (όταν η πρώτη απάντηση έχει δοθεί με υπο¬ 
γραφή Γεν. Δ/ντή). 

25. Αποφάσεις μετακίνησης εκτός έδρας υπαλλήλων μιας Γενικής Δ/νσης 
για λογαριασμό άλλης, για εκτέλεση συγκεκριμένου έργου ή μελέτης, πλην των 
διοικητικών υπαλλήλων. 

26. Αποφάσεις, που αναφέρονται στον ορισμό υπαλλήλων του κλάδου Μηχα¬ 
νικών για επίβλεψη μελετών, που εκπονούνται από εξωτερικούς μελετητές. 

27. Έγκριση καταβολής αμοιβής για παράδοση ή υπόδειξη, στο Δημόσιο, 


αρχαίων αντικειμένων και έργων τέχνης, προϊστορικής ή κλασσικής ή βυζαντι¬ 
νής περιόδου, όταν η αμοιβή είναι μεγαλύτερη των 3.000,000 δρχ. 

28. Έγκριση μετάκλησης προσώπων από το εξωτερικό. 

Άρθρο 2 

Γενικές εξουσιοδοτήσεις στους 
Γενικούς Διευθυντές 

Στους Γενικούς Δ/ντές της Κεντρικής Υπηρεσίας του Υπουργείου μεταβιβά¬ 
ζουμε το δικαίωμα να υπογράφουν «Με εντολή Υπουργού» αποφάσεις, έγγραφα 
και λοιπές διοικητικές πράξεις, που αφορούν σε θέματα της αρμοδιότητάς τους 
και εκδίδονται σύμφωνα με τις κείμενες διατάξεις, ως εξής: 

1. Ανάθεση ερευνητικού προγράμματος σε Ν.Π.Δ.Δ., όταν προκαλείται δα¬ 
πάνη μέχρι 15.000.000 δρχ. 

2. Εγκυκλίους, αποφάσεις και έγγραφα προς τις Υπηρεσίες της Γενικής Διεύ¬ 
θυνσης. 

3. Αποφάσεις και έγγραφα όταν απαιτείται η συνεργασία περισσοτέρων της 
μιας Διευθύνσεων της ίδιας Γενικής Διεύθυνσης. 

4. Πράξεις, που αφορούν στην επιλογή υπαλλήλων για εκπροσώπηση του 
Υπουργείου στο εσωτερικό. 

5. Απαντήσεις μετά από επανεξέταση, αιτήσεων, υπομνημάτων, αναφορών, 
παραπόνων και καταγγελιών πολιτών σε ενέργειες ή απαντήσεις οργάνων του 
Υπουργείου. 

6. Ορισμός μελών Συμβουλίων και Επιτροπών και ορισμός μελών Ομάδων 
Εργασίας, όταν το αντικείμενο αφορά σε περισσότερες από μία (1) Διευθύνσεις, 
της ίδιας Γενικής Δ/νσης. 

7. Μετακινήσεις εκτός έδρας Προϊσταμένων Δ/ναεων και Τμημάτων (αυτο¬ 

τελών ή μη) του ΥΠΠΟ (πλην εκείνων, που ανήκουν σε διοικητικό κλάδο), 
Προϊσταμένων Περιφερειακών και Ειδικών Περιφερειακών Υπηρεσιών του 
ΥΠΠΟ, καθώς και υπαλλήλων άλλου Υπουργείου ή ιδιωτών για εκτέλεση συ¬ 
γκεκριμένου έργου ή μελέτης, για λογαριασμό του ΥΠΠΟ βάσει των εγκεκριμέ¬ 
νων πιστώσεων. . ι υ 1 ■, 

8. Χορήγηση κανονικών αδειών Προϊσταμένων Διευθύνσεων, Τμημάτων 
(αυτοτελών ή μη) και Ανεξάρτητων Γραφείων της Κεντρικής Υπηρεσίας καθώς 
και των Προϊσταμένων Περιφερειακών και Ειδικών Περιφερειακών Υπηρεσιών 
του ΥΠΠΟ (πλην εκείνων, που ανήκουν σε διοικητικό κλάδο). 

9. Πράξεις μετακίνησης Προϊσταμένων Τμημάτων (αυτοτελών ή μη) και 
Ανεξάρτητων Γραφείων εντός της ίδιας Γεν. Δ/νσης. 

Άρθρο 3 

Ειδικές εξουσιοδοτήσεις στους Γενικούς Διευθυντές 

Από τις αρμοδιότητες του Υπουργού Πολιτισμού μεταβιβάζουμε στους Γενι¬ 
κούς Διευθυντές των παρακάτω αναφερομένων Γενικών Δ/νσεων της Κεντρι¬ 
κής Υπηρεσίας του ΥΠΠΟ, το δικαίωμα να υπογράφουν «Με Εντολή Υπουρ¬ 
γού» αποφάσεις, έγγραφα και λοιπές διοικητικές πράξεις που αφορούν σε θέ¬ 
ματα της αρμοδιότητάς τους και εκδίδονται, σύμφωνα με τις κείμενες διατάξεις, 
ως εξής) 

1. Στον Γενικό Διευθυντή Αρχαιοτήτων: 

Έγκριση καταβολής αμοιβής για παράδοση ή υπόδειξη ιτο Δημόσιο αρχαίων 
αντικειμένων και έργων τέχνης, Προϊστορικής-Κλασσικής ή Βυζαντινής περιό¬ 
δου, όταν η αμοιβή είναι από 500.001 μέχρι 3.000.000 δρχ. 

2. Στον Γ ενικό Διευθυντή Αναστήλωσης, Μουσείων και Τ εχνικών Έργων: 

α) Πρόσκληση εκδήλωσης ενδιαφέροντος προς μελετητές τεχνικών έργων. 

β) Έγγραφα με τα οποία συνηγορεί το ΥΠΠΟ για δάνειο διατηρητέου, όταν 
το ύψος του δανείου είναι μέχρι 5.000.000 δρχ. 

γ) Αποφάσεις για απ’ ευθείας ανάθεση έργου, όταν προκαλείται δαπάνη από 
10.000.000 έως 20.000.000 δρχ. και προμηθειών όταν προκαλείται δαπάνη 
από 5.000.000 έως 20.000.000 δρχ. καθώς και κάθε άλλη σχετική απόφαση, 
εντολή ή σύμβαση. 

3. Στον Γενικό Διευθυντή Πολιτιστικής Ανάπτυξης: 

α) Αποφάσεις για την καταβολή ποσών από την επιστροφή φόρου στο Ελλη¬ 
νικό Κέντρο Κινηματογράφου, στους παραγωγούς και στους επιχειρηματίες αι¬ 
θουσών προβολής. 4 

β) Θεωρήσεις καταστάσεων υπηρεσιακών μετακινήσεων στο εξωτερικό του 
Προϊσταμένου του τμήματος Σχέσεων Ελλάδας - Ε.Ο.Κ. για συμμετοχή σε συ¬ 
σκέψεις με τα αρμόδια όργανα των Ευρωπαϊκών Κοινοτήτων. 

γ) Αποφάσεις φιλοξενίας, γευμάτων κ.λπ. (δημόσιες σχέσεις) καθώς και τις 
αποφάσεις ημερήσιας αποζημίωσης προσώπων που φιλοξενούνται, με βάση δια¬ 
κρατικές συμβάσεις και προγράμματα. 

δ) Έγγραφα ορισμού μελών Μικτών Διακρατικών Μορφωτικών Επιτροπών 
για τη σύναψη ή ανανέωση της ισχύος των διακρατικών μορφωτικών συμβά¬ 
σεων και προγραμμάτων. 

ε) Αποφάσεις ανάθεσης, αγοράς και παραγωγής Κινηματογραφικών ταινιών 
και τις σχετικές με αυτά συμβάσεις, καθώς και παροχή διευκολύνσεων κατά το 
γύρισμα Κινηματογραφικών ταινιών. 

4. Στον Γενικό Διευθυντή Διοικητικής Υποστήριξης: 
α) Κατανομή πιστώσεων Τακτικού Προϋπολογισμού καθώς και κατάρτιση- 
τροποποίηση του Ενιαίου Προγράμματος Προμηθειών (Ε.Π.Π.), 

β) Μετακινήσεις εκτός έδρας, καθ’ υπέρβαση ίων δικαιουμένων ημερών 
όλων των υπαλλήλων του ΥΓΙΠΟ, καθώς και των υπαλλήλων των Δ.Τ. και 
Ν.Π.Δ.Δ., που εποπτεύονται από το ΤΠΠΟ. 

γ) Αιτήματα αγοράς οχημάτων από το ελεύθερο εμπόριο ή παραχωρήσεις 
από τον Ο.Δ.Δ.Υ. 

8) Εγκρίσεις μίσθωσης χώρων και κατάρτιση συγκεντρωτικού πίνακα μι¬ 
σθώσεων. 

ε) Αιτήματα έγκρισης οδήγησης οχημάτων Κ.Τ., κατ’ εξαίρεση, 
στ) χορήγηση αδειών για καλλιτεχνικούς σκοπούς στους Διευθυντές των 
Κρατικών Ορχηστρών. 

ζ) Ερωτήματα προς το Υπηρεσιακό Συμβούλιο σχετικά με μετάθεση Προϊ¬ 
σταμένων Διευθύνσεων και Τ μημάτων (αυτοτελών ή μη) και Ανεξάρτητων Γ ρα¬ 
φείων της Κ.Υ. και των Περιφερειακών και Ειδικών Περιφερειακών Υπηρε¬ 
σιών, καθώς και Πράξεις μετάθεσης αυτών. 

η) Ερωτήματα προς το Υπηρεσιακό Συμβούλιο σχετικά με μεταθέσεις υπαλ¬ 
λήλων, εφόσον αφορούν σε τοποθετήσεις Προϊσταμένων Διευθύνσεων και Τμη¬ 
μάτων, μετά από μετάθεση. 

θ) κύρωση πινάκων επιτυχίας, που καταρτίσθηκαν με τη διαδικασία της επι¬ 
λογής και εκδίκαση ενστάσεων κατά των πινάκων αυτών. 

ι) Πράξεις για τις οποίες απαιτείται γνώμη Υπηρεσιακού Συμβουλίου (εκτός 
εάν προβλέπεται κάποια ειδική ρύθμιση), 
ια) Κύρωση πινάκων προακτέων, 
ιβ) Εγκρίσεις κατανομής χώρων στη Κ.Υ. του ΥΠΠΟ. 
ιγ) Σύσταση Ειδικής Διαχείρισης υλικού. 

ιδ) Εγκρίσεις δαπανών δημοσίων σχέσεων γραφείων Υπουργού και Γεν. 
Γ ραμματέα. 

ιε) Συγκράτηση επιτροπής απογραφής υλικού, χαρακτηρισμού υλικού ως πα¬ 
ραδοτέου ή μη στον ΟΔΔΥ - κατακύρωση σχετικών πρακτικών. 

ιστ) Αποφάσεις απευθείας ανάθεσης (Ν. 1797/88), συμβάσεις και κάθε σχε¬ 
τική απόφαση όταν προκαλείται δαπάνη από 10.000.001 μέχρι 20.000.000 
δ ΡΧ· 

ιζ) Προτάσεις προς το Γ.Λ.Κ. για σύσταση πάγιας προκαταβολής, 
ιη) Πράξεις μετακίνησης, απόσπασης των Προϊσταμένων Τμημάτων (αυτο¬ 
τελών ή μη) και Ανεξάρτητων Γραφείων εντός της ίδιας Γενικής Δ/νσης. 
ιθ) Χορήγηση αδειών επιδημίας. 

κ) Μετακινήσεις εκτός έδρας των Προϊσταμένων Διευθύνσεων, Τμημάτων, 
Ανεξάρτητων Γραφείων της Κεντρικής Υπηρεσίας, που ανήκουν σε διοικητικούς 
κλάδους. 

κα) Προτάσεις στο Υπουργείο Οικονομικών για αποδοχή δωρεών προς το 

ΥΠΠΟ. 

κβ) Εντολές κατανομής χρηματοδοτήσεων Π.Δ.Ε. προς την Τράπεζα της 
Ελλάδος, από 20.000.000 δρχ. και άνω. 

κγ) Αποφάσεις προκήρυξης διαγωνισμών, συμβάσεων και κάθε σχετική από¬ 
φαση, όταν προκαλείται δαπάνη από 20.000.000 δρχ. και άνω. 

κδ) Τροποποίηση των, ήδη, εγκεκριμένων προγραμμάτων των Υπηρεσιών 
του ΥΠΠΟ στις εγκεκριμένες ΣΑΕ και ΣΑΜ (ένταξη έργων και μελετών, που 
έχουν περιληφθεί στις εγκεκριμένες ΣΑΕ και ΣΑΜ). 

κε) Τροποποιήσεις ορίων πληρωμών έργων και μελετών, που έχουν ήδη, πε- 
ριληφθεί στα προγράμματα των Υπηρεσιών του ΥΠΠΟ από τα αδιάθετα υπό¬ 
λοιπα (Δ. ΠΡΟΜΕΛ). 

κστ) Καθορισμός ανωτάτου μηνιαίου ορίου τηλεφωνικών μονάδων και κατα¬ 
λογισμός από υπέρβαση αυτών. 

Άρθρο 4 

Γενικές εξουσιοδοτήσεις στους Προϊσταμένους 
Δ/νσεων της Κ.Υ. του ΥΠΠΟ 

Από τις αρμοδιότητες του Υπουργού Πολιτισμού μεταβιβάζουμε στους Προϊ¬ 
σταμένους Διευθύνσεων της Κεντρικής Υπηρεσίας του Υπουργείου και στους νό¬ 
μιμους αναπληρωτές τους το δικαίωμα να υπογράφουν «Με Εντολή Υπουργού» 
αποφάσεις, έγγραφα και λοιπές διοικητικές πράξεις που αφορούν σε θέματα της 
αρμοδιότητάς τους και εκδίδονται σύμφωνα με τις κείμενες διατάξεις, ως εξής: 

1. Τον έλεγχο, θεώρηση όλων των αναγραφομένων στοιχείων στα παραστα¬ 
τικά έγγραφα δαπανών (τιμολόγια, καταστάσεις κ.λπ.) καθώς και τη βεβαίωση 
πραγματοποίησης της σχετικής προμήθειας ή εκτέλεσης της εργασίας για θέ¬ 
ματα αρμοδιότητάς τους. 

2. Τις πράξεις και τα έγγραφα, που αφορούν σε θέματα για τα οποία έχει, 
ήδη, δοθεί έγκρισή μας. 

3. Την παραπομπή σε συλλογικά όργανα υποθέσεων που παραπέμπονται σε 
αυτά κατά διακριτική ευχέρεια, σύμφωνα με τις κείμενες διατάξεις, για γνωμο¬ 
δότηση. 

4. Διαβιβάσεις προγραμμάτων έργων ΕΟΚ, ΣΠΑ και Ευρωπαϊκού Κοινοτι¬ 


κού Ταμείου προς τους αρμόδιους φορείς (ΥΠΠΟ, Υπ. Εργασίας, Γ.Γ. Περιφε¬ 
ρειών της χώρας κ.α.). 

5. Συγκρότηση Ομάδων Εργασίας όταν το αντικείμενο αφορά την οικεία Δ/ 
νση, 

6. Αποφάσεις, που εκδίδονται μετά από γνωμοδότηση Τοπικών Συμβουλίων 
Μνημείων. 

7. Έγγραφα, που απευθύνονται σε Δικαστήρια και αναφέρονται σε αιτήσεις 
και ένδικα μέσα που έχουν ασκηθεί κατά πράξεων ή παραλείψεων του ΥΠΠΟ 
και των εποπτευομένων από αυτό Δημ. Υπηρεσιών και Ν.Π.Δ.Δ. που δεν έχουν 
δική τους υπηρεσιακή μονάδα για να επιλαμβάνεται αυτών των θεμάτων. 

8. Έγγραφα με τα οποία παρέχονται πληροφορίες στο Νομικό Σύμβουλο του 
ΥΠΠΟ και αφορούν σε αγωγές ή αιτήσεις αναγνώρισης απαιτήσεων κατά του 
Δημοσίου ή συμβιβασμό με αυτό. 

9. Έγγραφα με τα οποία ζητούνται από τους αρμόδιους φορείς του Δημόσιου 
Τομέα πληροφορίες για την εφαρμογή και ερμηνεία διατάξεων της κείμενης νο¬ 
μοθεσίας. 

10. Απαντήσεις μετά από επανεξέταση αιτήσεων, υπομνημάτων, αναφορών, 
παραπόνων και καταγγελιών πολιτών σε ενέργειες ή απαντήσεις οργάνων της 
Κ.Υ. του ΥΠΠΟ και των εποπτευομένων από αυτό Δ.Υ. και Ν.Π.Δ.Δ., που δεν 
έχουν δική τους υπηρεσιακή μονάδα για να επιλαμβάνεται αυτών των θεμάτων, 
όταν η πρώτη απάντηση έχει δοθεί από Προϊστάμενο Τμήματος ή Ανεξάρτητου 
Γραφείου. 

11. Έκδοση εγκυκλίων για θέματα αρμοδιότητας της Δ/νσης. 

12. Έγκριση για τη θέση εγγράφου στο Αρχείο (για θέματα αρμοδιότητας 
περισσοτέρων Τμημάτων της ίδιας Δ/νσης), έγγραφα χορήγησης αντιγράφων 
των εγγράφων αυτών καθώς και έγκριση γνωστοποίησης διοικητικών εγγρά¬ 
φων κατά το άρθρο 16 του Ν. 1599/86 (για θέματα αρμοδιότητας περισσοτέ¬ 
ρων Τμημάτων της ίδιας Δ/νσης). 

13. Απαντήσεις σε ερωτήματα πολιτών. Νομικών Προσώπων και υπαλλή¬ 
λων, που αφορούν σε θέματα αρμοδιότητας περισσοτέρων Τμημάτων της ίδιας 

V . . 

νσης. 

14. Έγγραφα, που αφορούν σε έκδοση οικοδομικών αδειών για κτίρια του 
Υπουργείου Πολιτισμού ή σύνδεσή τους με Οργανισμούς Κοινής Ωφελείας. 

15. Μετακινήσεις εκτός έδρας για εκτέλεση υπηρεσίας του με οποιαδήποτε 
σχέση εργασίας υπηρετούντος προσωπικού στη Διεύθυνση. 

16. Υπογραφή προγραμματικών συμβάσεων. 

17. Μετακινήσεις εκτός έδρας για εκτέλεση υπηρεσίας - εκτός των ορίων το¬ 
πικής αρμοδιότητας των Περιφερειακών Υπηρεσιών - του με οιαδήποτε σχέση 
εργασίας υπηρετούντος προσωπικού πλην του διοικητικού και των υπαλλήλων 
των εποπτευομένων Δ.Υ. και Ν.Π.Δ.Δ. 

Άρθρο 5 

Ειδικές εξουσιοδοτήσεις στους Προϊσταμένους 
Διευθύνσεων της Κεντρικής Υπηρεσίας του ΥΠΠΟ 

Από τις αρμοδιότητες του Υπουργού Πολιτισμού μεταβιβάζουμε στους Προϊ¬ 
σταμένους Διευθύνσεων της Κεντρικής Υπηρεσίας του Υπουργείου και στους νό¬ 
μιμους αναπληρωτές τους το δικαίωμα να υπογράφουν «Με Εντολή Υπουργού» 
αποφάσεις, έγγραφα και λοιπές διοικητικές πράξεις που αφορούν σε θέματα της 
αρμοδιότητάς τους και εκδίδονται σύμφωνα με τις κείμενες διατάξεις, ως εξής: 

1. Στον Προϊστάμενο της Δ/νσης Διοικητικού: 

α) Πράξεις διορισμού μονίμων υπαλλήλων του ΥΠΠΟ και των εποπτευομέ¬ 
νων απ’ αυτό Δ.Υ. και Ν.Π.Δ.Δ., που δεν έχουν δική τους υπηρεσιακή μονάδα 
για να επιλαμβάνεται των θεμάτων αυτών καθώς και αναθέσεις έργου στις προ- 
αναφεράμενες υπηρεσιακές μονάδες. 

β) Προκηρύξεις πλήρωσης θέσεων μονίμου προσωπικού του ΥΠΠΟ και των 
εποπτευομένων απ’ αυτό Δ.Υ. και Ν.Π.Δ.Δ., που δεν έχουν δική τους υπηρε¬ 
σιακή μονάδα για να επιλαμβάνεται των θεμάτων αυτών. 

γ) Προκηρύξεις και πράξεις πρόσληψης του προσωπικού με σύμβαση εργα¬ 
σίας ιδιωτικού δικαίου του ΥΠΠΟ (επιφυλασσομένων των διατάξεων του άρ¬ 
θρου 81 του Ν. 1958/81) καθώς και των εποπτευομένων Δ.Υ. και Ν.Π.Δ.Δ. 
που δεν έχουν δική τους υπηρεσιακή μονάδα για να επιλαμβάνεται των θεμάτων 
αυτών. 

δ) Εγκρίσεις πράξεων των Δ.Σ. των Ν.Π.Δ.Δ. που εποπτεύονται από το 
ΥΠΠΟ, για κάθε θέμα υπηρεσιακής κατάστασης των υπαλλήλων τους. 

ε) Ερωτήματα στα Υπηρεσιακά Συμβούλια για θέματα υπηρεσιακής κατά¬ 
στασης όλων των υπαλλήλων με οποιαδήποτε σχέση εργασίας του Υπουργείου 
Πολιτισμού και των εποπτευομένων απ’ αυτό Δ.Υ. και Ν.Π.Δ.Δ., που δεν έχουν 
δική τους υπηρεσιακή μονάδα για να επιλαμβάνεται αυτών των θεμάτων, εξαι- 
ρουμένων των θεμάτων, που η σχετική αρμοδιότητα έχει δοθεί σε άλλο όργανο. 

στ) Πράξεις που αφορούν σε κάθε θέμα υπηρεσιακής κατάστασης των με 
οποιαδήποτε σχέση εργασίας υπαλλήλων του ΥΠΠΟ και των εποπτευομένων 
απ’ αυτά Δ.Υ. και Ν.Π.Δ.Δ. που δεν έχουν δική τους υπηρεσιακή μονάδα για να 
επιλαμβάνεται των θεμάτων αυτών, εξαιρουμένων των θεμάτων που η σχετική 
αρμοδιότητα έχει δοθεί σε άλλο όργανο. 

ζ) Πράξεις τοποθέτησης και αναπλήρωσης Προϊσταμένων Τμημάτων (αυτο¬ 
τελών ή μη) και Ανεξάρτητων Γραφείων του ΥΠΠΟ. 

η) Πράξεις τοποθέτησης υπαλλήλων του ΤΠΠΟ και πράξεις μετακίνησης και 
απόσπασης υπαλλήλων του ΤΠΠΟ και απεσπασμένων σ’ αυτό, εντός της ίδιας 
Γεν. Δ/νσης. 

θ) Πράξεις λύσης της υπαλληλικής σχέσης των υπαλλήλων του Υπουργείου 
Πολιτισμού και των εποπτευομένων απ’ αυτό Δημ. Υπηρεσιών και Ν,Π,Δ,Δ., 
που δεν έχουν δική τους υπηρεσιακή μονάδα για να επιλαμβάνεται των θεμάτων 
αυτών λόγω αποδοχής παραίτησης και λόγω απόλυσης, πλην των υπό στοιχεία 
στ και ζ περιπτώσεων του άρθρου 257 του Υ.Κ. (Π.Δ. 611/77). 

ι) Πράξεις λύσης της σύμβασης εργασίας του προσωπικού με σχέση εργασίας 
ιδιωτικού δικαίου, πλην της περίπτωσης λύσης της σχέσης λόγώ ορίου ηλικίας. 

ια) Πράξεις θέσης σε αργία ή διαθεσιμότητα ή επαναφορά στην ενεργό υπηρε¬ 
σία υπαλλήλων του Υπουργείου Πολιτισμού και των εποπτευομένων απ’ αυτό 
Δημ. Υπηρεσιών και Ν.Π.Δ.Δ., που δεν έχουν δική τους υπηρεσιακή μονάδα για 
να επιλαμβάνεται των θεμάτων αυτών. · 

ιβ) Πίνακες μεταθετέων υπαλλήλων του Υπουργείου Πολιτισμού και των 
εποπτευομένων απ’ αυτό Δημοσίων Υπηρεσιών και Ν.Π.Δ.Δ. που δεν έχουν 
δική τους υπηρεσιακή μονάδα για να επιλαμβάνεται των θεμάτων αυτών. 

ιγ) Αποφάσεις για μετακίνηση εκτός έδρας, για εκτέλεση υπηρεσίας, των 
διοικητικών υπαλλήλων, με οποιαδήποτε σχέση εργασίας της Κ.Υ. του ΤΠΠΟ, 
των υπαλλήλων του Γραφείου Τύπου και Δημ. Σχέσεων του ΥΠΠΟ και των 
εποπτευομένων απ’ αυτό Δημ. Υπηρεσιών και Ν.Π.Δ.Δ., που δεν έχουν δική 
τους υπηρεσιακή μονάδα για να επιλαμβάνεται των θεμάτων αυτών καθώς και 
των απεσπασμένων στις Υπηρεσίες αυτές υπαλλήλων. 

ιδ) Πράξεις χορήγησης εκπαιδευτικών αδειών στους με οιαδήποτε σχέση ερ¬ 
γασίας υπαλλήλους του Υπουργείου Πολιτισμού και των εποπτευομένων απ’ 
αυτό Δημ. Υπηρεσιών και Ν.Π.Δ.Δ., που δεν έχουν δική τους υπηρεσιακή μο¬ 
νάδα για να επιλαμβάνεται των θεμάτων αυτών. 

ιε) Αποφάσεις χορήγησης άδειας άσκησης ιδιωτικού έργου ή εργασίας με 
αμοιβή σε υπαλλήλου με οιαδήποτε σχέση εργασίας του Υπουργείου Πολιτισμού 
και των εποπτευομένων απ’ αυτό Δημ. Υπηρεσιών και Ν.Π.Δ.Δ. που δεν έχουν 
δική τους υπηρεσιακή μονάδα για να επιλαμβάνεται των θεμάτων αυτών. 

ιατ) Ορισμός υπαλλήλων με οιαδήποτε σχέση εργασίας τού Υπουργείου Πολι¬ 
τισμού και των εποπτευομένων απ’ αυτό Δημ. Υπηρεσιών και Ν.Π.Δ.Δ., που 
δεν έχουν δική τους υπηρεσιακή μονάδα για να επιλαμβάνεται των θεμάτων αυ¬ 
τών, για παρακολούθηση χωρίς εκπαιδευτική άδεια, συνεδρίων, σεμιναρίων και 
εκπαιδευτικών προγραμμάτων εσωτερικού. 

ιζ) Προτάσεις για την έκδοση υπηρεσιακού διαβατηρίου για υπαλλήλους του 
Υπουργείου Πολιτισμού ή εποπτευομένων Δ.Υ. και Ν.Π.Δ.Δ. ή άλλων Δημο¬ 
σίων Υπηρεσιών και για ιδιώτες (εφόσον η μετακίνησή τους δεν γίνεται στα 
πλαίσια των διακρατικών και διεθνών πολιτιστικών σχέσεων της χώρας), για 
την εκπροσώπηση του Υπουργείου Πολιτισμού στο εξωτερικό ή για άλλους υπη¬ 
ρεσιακούς λόγους, με την προϋπόθεση ότι έχει εκδοθεί σχετική απόφαση μετακί- 
νηαης. 

ιη) Προτάσεις προς το Υπουργείο Εργασίας καθιέρωσης υπερωριακής απα¬ 
σχόλησης, εργασίας κατά τις Κυριακές και εξαιρέσιμες ημέρες και κατά τις νυ¬ 
χτερινές ώρες του προσωπικού με σύμβαση εργασίας Ιδιωτικού Δικαίου του 
ΥΠΠΟ και των εποπτευομένων Δημ. Υπηρεσιών και Ν.Π.Δ.Δ. 

ιθ) Προτάσεις προς το Γεν. Λογιστήριο του Κράτους για εγγραφή προβλέ¬ 
ψεων θέσεων προσωπικού, που υπάγεται στον Προϋπολογισμό του ΥΠΠΟ. 

κ) Πράξεις χορήγησης γονικής άδειας ανατροφής τέκνων σε υπαλλήλους με 
οιαδήποτε σχέση εργασίας του ΥΠΠΟ και των εποπτευομένων απ’ αυτό Δ.Υ. 
και Ν.Π.Δ.Δ., που δεν έχουν δική τους υπηρεσιακή μονάδα για να επιλαμβάνε¬ 
ται των θεμάτων αυτών. 

κα) Πράξεις για τις οποίες απαιτείται σύμφωνη γνώμη ή απόφαση Υπηρεσια¬ 
κού Συμβουλίου εκτός εάν προβλέπεται κάποια ειδική ρύθμιση. 

κγ) Πράξεις αποζημίωσης κανονικών αδειών των υπαλλήλων του ΥΠΠΟ. 

2. Στον Προϊστάμενο της Δ/νσης Οικονομικών Υποθέσεων: 
α) Έγκριση μίσθωσης οχημάτων και έγκριση αντικατάστασης κινητήρων 
οχημάτων του ΥΠΠΟ. 

β) Αποφάσεις ορισμού, αντικατάστασης υπολόγων ΧΕΠ, καθώς και αποφά¬ 
σεις ακύρωσης ΧΕΠ, παράτασης προθεσμίας απόδοσης λογαριασμού ΧΕΠ ανε¬ 
ξαρτήτως ποσού. 

γ) Εγκρίσεις νέων τηλεφωνικών συνδέσεων και άρση φραγής τηλεφωνικών 
συνδέσεων εσωτερικού-εξωτερικού. 

δ) Έγγραφα ορισμού υπολόγων διαχειριστών Π.Δ.Ε., αποφάσεις αντικατά¬ 
στασης αυτών. | 

ε) Προτάσεις προς τοίΓ.Λ.Κ. εγγραφής πιστώσεων από τα αποθεματικά του 
Τακτικού Προϋπολογισμού. 

στ) Προτάσεις μεταφοράς πιστώσεων από ένα Κωδικό Αριθμό σε άλλο Κω¬ 
δικό Αριθμό του Τακτικού Προϋπολογισμού του ΥΠΠΟ ή άλλων Υπουργείων 
ανεξαρτήτως ποσού, καθώς και αναλήψεις πιστώσεων από του ποσού των 
4.000.000 δρχ. και άνω. 

ζ) Τα έγγραφα για την μεταβίβαση πιστώσεων με επιτροπικά εντάλματα στις 
Νομαρχίες από του ποσού των 4.000.000 δρχ. και άνω κατά Κωδικό Αριθμό 
και Έργο. 

η) Τα έγγραφα εκκαθάρισης και τις εντολές πληρωμής μισθών και λοιπών 


σταθερών αποδοχών του Γενικού Γραμματέα, του προσωπικού των Γραφείων 
Υπουργού, του Υφυπουργού, του Γεν. Γραμματέα, των μονίμων, επί συμβάσει 
και επί θητεία υπαλλήλων της Κεντρικής Υπηρεσίας του Υπουργείου και των 
άλλων Υπηρεσιών Νομού Αττικής, καθώς και την εκκαθάριση και τις εντολές 
πληρωμής των εξόδων παραστάσεως του Υπουργού και του Υφυπουργού. 

θ) Τα έγγραφα και τις εντολές πληρωμής των ενοικίων όλων των οικημά¬ 
των, που χρησιμοποιούνται από την Κεντρική Υπηρεσία του Υπουργείου από 
του ποσού των 4.000.000 και άνω. 

ι) Τα απαντητικά έγγραφα σε αναφορές Υπηρεσιών του Υπουργείου ή σε αι¬ 
τήσεις υπαλλήλων, που αφορούν σε μισθοδοτικά θέματα. 

ια) Τα έγγραφα που αφορούν στη χορήγηση συναλλάγματος, 
ιβ) Την έγκριση μετά από έλεγχο του Προϋπολογισμού, Απολογισμού των 
εποπτευομένων από το Υπουργείο Νομικών Προσώπων, καθώς και των σχετι¬ 
κών τροποποιήσεών τους. 

ιγ) Πράξεις θεώρησης, εκκαθάρισης όλων των δαπανών καθώς και τα σχε¬ 
τικά διαβιβαστικά έγγραφα και λοιπά έγγραφα από του ποσού των 4.000.000 
δρχ. και άνω. 

ιδ) Έγγραφα για την κατάρτιση και εφαρμογή του Ενιαίου Προγράμματος 
Προμηθειών. 

ιε) Αποφάσεις επιχορηγήσεων ΝΠΙΔ και ΝΠΔΔ των οποίων οι πιστώσεις εί¬ 
ναι επώνυμες με ιδιαίτερο ΚΑΕ ή έργο μέσα στα όρια των εγκεκριμένων πιστώ¬ 
σεων. 

ιστ) Έγγραφα προς το ΥΠΕΘΟ χρηματοδότησης του Π.Δ.Ε. ανεξαρτήτως 
πΟσού. 

ιζ) Τροποποιήσεις των εγκεκριμένων για κάθε Υπηρεσία Πιστώσεων Π.Δ.Ε. 
ιη) Αποφάσεις απευθείας ανάθεσης (Ν. 1797/88), συμβάσεις και κάθε σχε¬ 
τική απόφαση, όταν προκαλείται δαπάνη από 4.000.000 δρχ. μέχρι 
10.000.000 δρχ. 

ιθ) Αποφάσεις, προκηρύξεις διαγωνισμών, συμβάσεων και κάθε σχετική από¬ 
φαση, όταν προκαλείται δαπάνη από 4.000.000 δρχ. έως 20.000.000 δρχ. 

κ) Εντολές κατανομής χρηματοδοτήσεων ΠΔΕ προς την Τράπεζα της Ελλά¬ 
δος, από 4.000.000 δρχ. έως 20.000.000 δρχ. 

κα) Αιτήματα προς το Γ.Λ.Κ. για αύξηση του ποσοστού διάθεσης πιστώσεων 
του Τακτικού Προϋπολογισμού από 4.000.000 και άνω. 

3. Στον Προϊστάμενο της Δ/νσης Μορφωτικών Σχέσεων: 

Τις προτάσεις για την έκδοση υπηρεσιακού διαβατηρίου για ιδιώτες, που 
αποστέλλονται στο εξωτερικό στα πλαίσια των διακρατικών και διεθνών πολιτι¬ 
στικών σχέσεων της χώρας εφόσον έχει εκδοθεί σχετική απόφαση μετακίνησης. 

4. Στον Προϊστάμενο της Δ/νσης ΠΣΕΑ: 

Την έγκριση για θέματα αρμοδιότητας της Δ/νσης ΠΣΕΑ, πλην εκείνων που 
αφορούν στην Πολιτική Σχεδίαση Έκτακτης Ανάγκης του ΥΠΠΟ, τα οποία πα¬ 
ραμένουν στον Υπουργό. 

5. Στον Προϊστάμενο της Δ/νσης Λαϊκού Πολιτισμού: 

Τα έγγραφα με τα οποία παρέχεται η έγκριση του ΥΠΠΟ για την έκδοση 
αδειών κατεδάφισης οικοδομών, που δεν παρουσιάζουν αρχιτεκτονικό ενδιαφέ¬ 
ρον και δεν έχουν κριθεί διατηρητέες ή δεν χαρακτηρίζονται ως έργα τέχνης ή 
ως χτίσματα που έχουν ιστορική απουδαιότητα και χρειάζονται ειδική κρατική 
προστασία σύμφωνα με το Ν. 1469/1950. 

6. Στον Προϊστάμενο της Δ/νσης Καλών Τενχών: 

α) Πράξεις έγκρισης πρόσληψης Διευθυντών των Σχολών Καλλιτεχνικής Εκ¬ 
παίδευσης (Ανωτέρων Σχολών Δραματικής Τέχνης και Χορού, Ωδείων και 
Μουσικών Σχολών, Σχολών Κινηματογράφου και Ερασιτεχνικών Σχολών Χο¬ 
ρού). 

β) Τις πράξεις έγκρισης πρόσληψης Διδακτικού προσωπικού των Σχολών 
Καλλιτεχνικής Εκπαίδευσης (Ανωτέρων Σχολών Δραματικής Τέχνης και Χο¬ 
ρού, Ωδείων και Μουσικών Σχολών. Σχολών Κινηματογράφου και Ερασιτεχνι¬ 
κών Σχολών Χορού). 

γ) Τη θεώρηση των εγγράφων και των μεταγγραφών σπουδαστών των Ανω¬ 
τέρω Σχολών Χορού και Δραματικής Τέχνης, Ωδείων και Μουσικών Σχολών 
και Σχολών Κινηματογράφου. 

δ) Τη θεώρηση των Δελτίων Ελεύθερης Εισόδου, που προβλέπεται από τις 
κείμενες διατάξεις για την είσοδο σε δημόσια θεάματα. 

ε) Την έγκριση για την ίδρυση, λειτουργία, μεταβίβαση άδειας και μεταστέ- 
γαση Ερασιτεχνικών Σχολών Χορού. 

στ) Τα έγγραφα, που αφορούν στην μετάκληση (αλλοδαπών καθηγητών για 
τις Σχολές Καλλιτεχνικής Εκπαίδευσης (Ανώτερες Σχολές Δραματικής Τέχνης 
και Χορού, Ωδεία και Μουσικές Σχολές, Σχολές Κινηματογράφου και Ερασιτε¬ 
χνικές Σχολές Χορού.) 

ζ) Τις πράξεις συγκρότησης Επιτροπών για τη διενέργεια κατατακτηρίων 
εξετάσεων των Σχολών Καλλιτεχνικής Εκπαίδευσης (Ανωτέρων Σχολών Δρα¬ 
ματικής Τέχνης και Χορού, Ωδείων και Μουσικών Σχολών, Σχολών Κινηματο¬ 
γράφου). 

η) Έγκριση για την ίδρυση, λειτουργία, μεταβίβαση άδειας και μεταστέγαση 
Σχολών Καλλιτεχνικής Εκπαίδευσης (Ανωτέρων Σχολών Δραματικής Τέχνης 
και Χορού, Ωδείων και Μουσικών Σχολών και Σχολών Κινηματογράφου). 

θ) Πράξεις συγκρότησης Επιτροπών γιοι τη διενέργεια εισαγωγικών, διπλω¬ 
ματικών και πτυχιακών εξετάσεων των Σχολών Κοιλλιτεχνικής Εκπαίδευσης 
(Ανώτερων Σχολών Δραματικής Τέχνης και Χορού, Ωδείων και Μουσικών 
Σχολών και Σχολών Κινηματογράφου). 

7. Στον Προϊστάμενο της Δ/νσης Προϊστορικών και Κλασσικών Αρχαιοτή¬ 
των: 

α) Τις εγκρίσεις για την εξαγωγή αχρήστων, για τα Μουσεία του Κράτους, 
αρχαίων αντικειμένων Προϊστορικής - Κλασσικής περιόδου. 

β) Την έγκριση καταβολής αμοιβής για παράδοση ή υπόδειξη στο Δημόσιο, 
αρχαίων (αντικειμένων και έργων τέχνης Προϊστορικής - Κλασσικής περιόδου, 
όταν το ύψος της αμοιβής είναι από 250.001 μέχρι 500.000 δρχ. 

γ) Την έκδοση αδειών μεταφοράς αρχαίων Προϊστορικής - Κλασσικής περιό¬ 
δου μέσα στην Ελλάδα, για συντήρηση ή επεξεργασία, στα πλαίσια των αρμο- 
διοτήτων του. 

8. Στον Προϊστάμενο της Διεύθυνσης Βυζαντινών και Μεταβυζαντινών Μνη¬ 
μείων: 

α) Τις εγκρίσεις για την εξαγωγή αχρήστων, για τα Μουσεία του κράτους, 
αρχαίων (αντικειμένων Βυζαντινής περιόδου. 

β) Την έγκριση καταβολής αμοιβής για παράδοση ή υπόδειξη στο Δημόσιο 
αρχαίων αντικειμένων της Βυζαντινής περιόδου. 

γ) Την έκδοση αδειών μεταφοράς αρχαίων Βυζαντινής περιόδου μέσα στην 
Ελλάδα, για συντήρηση ή επεξεργασία, στα πλαίσια των αρμοδιοτήτων του. 

9. Στους Προϊσταμένους Δ/νσεων Αναστηλώσεως (Αρχαίων, Βυζ/νών - Με- 
ταβυζ/νών και Νεωτέρων Μνημείων), Μελετών Μουσείων και Εκτελέσεως 
Έργων Μουσείων: 

α) Αποφάσεις απευθείας ανάθεσης έργου όταν προκαλείται δαπάνη μέχρι 
10.000.000 δρχ. και προμηθειών όταν προκαλείται δαπάνη μέχρι 5.000.000 
δ ΡΧ- 

β) Αποφάσεις και εντολές δαπανών προμηθειών, έργων και μελετών μέχρι 
20.000.000 δρχ. 

γ) Έγκριση μελετών και εργασιών όταν δεν απαιτείται γνωμοδότηση του αρ¬ 
μόδιου Συμβουλίου. 

Άρθρο 6 

Γενικές εξουσιοδοτήσεις στους Προϊσταμένους Ανεξαρτήτων 
Τμημάτων και Γραφείων καθώς και Τμημάτων Διευθύνσεων 
του Υπουργείου Πολιτισμού 

Από τις αρμοδιότητες του Υπουργού Πολιτισμού μεταβιβάζουμε στους Προϊ¬ 
σταμένους Ανεξαρτήτων Τμημάτων, Ανεξαρτήτων Γραφείων και Τμημάτων 
Διευθύνσεων της Κεντρικής Υπηρεσίας του Υπουργείου και στους νόμιμους ανα¬ 
πληρωτές τους τό δικαίωμα να υπογράφουν «Με Εντολή υπουργού» αποφάσεις, 
έγγραφα και λοιπές διοικητικές πράξεις, που αφορούν σε θέματα αρμοδιότητάς 
τους και εκδίδονται σύμφωνα με τις κείμενες διατάξεις, ως εξής: 

1. Τα προπαρασκευαστικά, υπομνηστικά και γενικότερα όλα τα διαδικαστικά 
έγγραφα οιουδήποτε περιεχομένου, περιλαμβανομένων και εκείνων, με τα 
οποία ζητούνται ή παρέχονται πληροφορίες ή εκδίδονται βεβαιώσεις και πιστο¬ 
ποιητικά ή ανακοινώνονται πράξεις της Διοίκησης. 

2. Απαντήσεις σε πολίτες ή φορείς για θέματα αρμοδιότητας του οικείου Τμή¬ 
ματος. 

3. Τις περιλήψεις αποφάσεων και πράξεων που δημοσιεύονται στην Εφημε¬ 
ρίδα της Κυβερνήσεως και στον ημερήσιο τύπο, καθώς και τις εντολές δημο¬ 
σίευσης στην Εφημερίδα της Κυβερνήσεως Προεδρικών Διαταγμάτων και λοι¬ 
πών πράξεων. 

4. Τις πράξεις με τις οποίες τίθενται έγγραφα αρμοδιότητάς τους στο Αρχείο 
του Υπουργείου. 

5. Έγκριση για τη θέση εγγράφων στο Αρχείο, χορήγηση αντιγράφων των 
εγγράφων αυτών, γνωστοποίηση διοικητικών εγγράφων κατά το άρθρο 16 του 
Ν. 1599/1986, καθώς και χορήγηση αντιγράφων πρακτικών συνεδριάσεων 
των Συλλογικών Οργάνων του Υπουργείου Πολιτισμού και των εποπτευομένων 
απ’ αυτό Δημ. Υπηρεσιών και Ν.Π.Δ.Δ., που δεν έχουν δική τους υπηρεσιακή 
μονάδα για να επιλαμβάνεται των θεμάτων αυτών. 

6. Αλληλογραφία με φορείς του Δημόσιου Τομέα για τρέχοντα υπηρεσιακά 
θέματα. 

7. Την παραπομπή στα Συλλογικά Όργανα υποθέσεων, που παραπέμπονται 
σ’ αυτά υποχρεωτικά σύμφωνα με τις κείμενες διατάξεις, για γνωμοδό- 
τηση. 

8. Αποφάσεις κατόπιν ομόφωνης γνωμοδότησης του ΚΑΣ και Κ.Σ.Ν.Μ. 

9. Εγκρίσεις καταβολής αμοιβών για παράδοση ή υπόδειξη αρχαίων αντικει¬ 
μένων και έργων τέχνης Προϊστορικής - Κλασσικής ή Βυζαντινής περιόδου μέ¬ 
χρι του ποσού των 250.000 δραχμών. 

Άρθρο 7 

Ειδικές εξουσιοδοτήσεις στους Προϊσταμένους Ανεξαρτήτου Τμήματος 
Απαλλοτριώσεων και στον Προϊστάμενο του Ανεξάρτητου Γραφείου Νομοθετι¬ 
κού Συντονισμού της Κεντρικής Υπηρεσίας του Υπουργείου και στους νόμιμους 


(αναπληρωτές τους το δικαίωμα να υπογράφουν «Με εντολή Υπουργού» αποφά¬ 
σεις έγγραφα και λοιπές διοικητικές πράξεις, που αφορούν σε θέματα της αρμο¬ 
διότητάς του και εκδίδονται σύμφωνα με τις κείμενες διατάξεις, ως εξής: 

1. Στον Προϊστάμενο του Τμήματος Απαλλοτριώσεων: 

Τις εντολές δημοσίευσης στην Εφημερίδα της Κυβερνήσεως των ειδοποιή¬ 
σεων προς τους ενδιαφερομένους, οι οποίες αναφέρονται στην κατάθεση στο Τα¬ 
μείο Παρακαταθηκών και Δανείων, αποζημιώσεων για αναγκαστική απαλλο¬ 
τρίωση ακινήτων. 

2. Στον Προϊστάμενονο του Γραφείου Νομοθετικού Συντονισμού: 

Τα έγγραφα για τη δημοσίευση Νόμων, Προεδρικών Διαταγμάτων και Κα¬ 
νονιστικών Πράξεων, που αφορούν στο Υπουργείο Πολιτισμού. 

Άρθρο 8 

Ειδικές εξουσιοδοτήσεις σε Προϊσταμένους 
Τμημάτων Διευθύνσεων 

της Κεντρικής Υπηρεσίας του Υπουργείου Πολιτισμού 

Από τις αρμοδιότητες του Υπουργού Πολιτισμού μεταβιβάζουμε στους Προϊ¬ 
σταμένους των παρακάτω αναφερομένων, κατά Διεύθυνση, Τμημάτων της Κε¬ 
ντρικής Υπηρεσίας του Υπουργείου και στους νόμιμους αναπληρωτές τους το δι¬ 
καίωμα να υπογράφουν «Με εντολή Υπουργού» αποφάσεις, έγγραφα και λοιπές 
διοικητικές πράξεις, που αφορούν σε θέματα αρμοδιότητάς τους και εκδίδονται 
σύμφωνα με τις κείμενες διατάξεις, ως εξής: 

1. Στους Προϊσταμένους Α' και Β’ Τμημάτων Προσωπικού της Δ/νσης Διοι¬ 
κητικού: 

α) Πράξεις προαγωγής μονίμων υπαλλήλων του υπουργείου Πολιτισμού και 
των εποπτευομένων απ’ αυτό Δημ. Υπηρεσιών και Ν.Π.Δ.Δ. που δεν έχουν δική 
τους υπηρεσιακή μονάδα για να εκλαμβάνεται των θεμάτων αυτών. 

β) Αποφάσεις αλλαγής μισθολογικού κλιμακίου κατά τις διατάξεις του Ν. 
1505/1984 των υπαλλήλων του Υπουργείου Πολιτισμού και των εποπτευομέ¬ 
νων απ’ αυτό Δημ. Υπηρεσιών και Ν.Π.Δ.Δ. που δεν έχουν δική τους υπηρε¬ 
σιακή μονάδα για να εκλαμβάνεται των θεμάτων αυτών. 

γ) Διαπιστώτικές πράξεις και διαδικαστικές ενέργειες απόλυσης λόγω 35ε- 
τίας ή ορίου ηλικίας ή θανάτου ή έκπτωσης όλων των μονίμων υπαλλήλων και 
διαπιστώτικές πράξεις λύσης εργασιακής σχέσης λόγω ορίου ηλικίας προσωπι¬ 
κού με σύμβαση ιδιωτικού δικαίου του Υπουργείου Πολιτισμού και των επο¬ 
πτευομένων απ’ αυτό Δημ. υπηρεσιών και Ν.Π.Δ.Δ. που δεν έχουν δική τους 
υπηρεσιακή μονάδα για να επιλαμβάνεται των θεμάτων αυτών. 

δ) Απαντήσεις σε αιτήματα υπαλλήλων σχετικά με την υπηρεσιακή τους κα¬ 
τάσταση. 

ε) Βεβαιώσεις για την πραγματοποίηση υπερωριακής απασχόλησης και ερ¬ 
γασίας κατά τις Κυριακές και λοιπές εξαιρέσιμες ημέρες των με οιαδήποτε 
σχέση υπηρετούντων υπαλλήλων του Υπουργείου Πολιτισμού. 

στ) Τα πιστοποιητικά ή βεβαιώσεις για την υπηρεσιακή ή μισθολογική κατά¬ 
σταση των υπαλλήλων. 

ζ) Πράξεις μονιμοποίησης υπαλλήλων του υπουργείου Πολιτισμού και των 
εποπτευομένων απ’ αυτό Δημ. Υπηρεσιών και Ν.Π.Δ.Δ. που δεν έχουν δική 
τους υπηρεσιακή μονάδα για να επιλαμβάνεται των θεμάτων αυτών. 

η) Πράξεις που αναφέρονταιι στη μισθολογική κατάσταση και εξέλιξη του 
προσωπικού με σχέση εργασίας ιδιωτικού δικαίου του Υπουργείου Πολιτισμού 
και των εποπτευομένων απ’ αυτό Δημ. Υπηρεσιών και Ν.Π.Δ.Δ. που δεν έχουν 
δική τους υπηρεσιακή μονάδα για να επιλαμβάνεται των θεμάτων αυτών. 

θ) Ανακοινώσεις αποφάσεων διορισμού και έγγραφα κοινοποίησης καταστά¬ 
σεων του άρθρου 8 του Ν. 1586/86. 

ι) Αποφάσεις προσαύξησης του μισθού με τα επιδόματα χρόνου υπηρεσίας, 
σπουδών και με λοιπά επιδόματα, όλων των υπαλλήλων του Υπουργείου Πολι¬ 
τισμού και των εποπτευομένων απ’ αυτό Δημ. υπηρεσιών και Ν.Π.Δ.Δ. που δεν 
έχουν δική τους υπηρεσιακή μονάδα για να επιλαμβάνεται των θεμάτων αυτών. 

ια) Πράξεις χορήγησης κανονικών αδειών σε υπαλλήλους της Κεντρικής 
Υπηρεσίας του Υπουργείου Πολιτισμού και των εποπτευομένων απ’ αυτό Δημ. 
Υπηρεσιών και Ν.Π.Δ.Δ. που δεν έχουν δική τους υπηρεσιακή μονάδα για να 
επιλαμβάνεται των θεμάτων αυτών. 

ιβ) Αποφάσεις χορήγησης αδειών χωρίς αποδοχές ή κύησης ή λοχείας στους 
με οιαδήποτε σχέση εργασίας υπαλλήλους του Υπουργείου Πολιτισμού και των 
εποπτευομένων απ’ αυτό Δημ. υπηρεσιών και Ν.Π.Δ.Δ.. που δεν έχουν δική 
τους υπηρεσιακή μονάδα για να επιλαμβάνεται των θεμάτων αυτών. 

ιγ) Πράξεις χορήγησης ειδικής άδειας απουσίας για συμμετοχή σε εξετάσεις 
Εκπαιδευτικών μονάδων, στους με οιαδήποτε σχέση εργασίας υπαλλήλους του 
Υπουργείου Πολιτισμού και των εποπτευομένων απ’ αυτό Δημ. υπηρεσιών και 
Ν.Π.Δ.Δ ., που δεν έχουν δική τους υπηρεσιακή μονάδα για να επιλαμβάνεται 
των θεμάτων αυτών. 

ιδ) Πράξεις χορήγησης της ειδικής άδειας απουσίας για παρακολούθηση 
σχολικής επίδοσης των τέκνων των υπαλλήλων του Υπουργείου Πολιτισμού και 
των εποπτευομένων απ’ αυτό Δημ. Υπηρεσιών και Ν.Π.Δ.Δ., που δεν έχουν 
δική τους υπηρεσιακή μονάδα για να επιλαμβάνεται των θεμάτων αυτών. 

ιε) Αποφάσεις χορήγησης αναρρωτικών αδειών σε όλους τους υπαλλήλους, 
τα έγγραφα παραπομπής των υπαλλήλων για Υγειονομική εξέταση καθώς και 

τις αποφάσεις δικαιολόγησης της αποχής από τα υπηρεσιακά καθήκοντα, για 
λόγους ασθένειας με αποδοχές ή χωρίς αποδοχές των υπαλλήλων με σχέση ερ¬ 
γασίας ιδιωτικού δικαίου του Υπουργείου Πολιτισμού και των εποπτευομένων 
απ’ αυτό Δημ. Υπηρεσιών και Ν.Π.Δ.Δ., που δεν έχουν δική τους υπηρεσιακή 
μονάδα για να επιλαμβάνεται των θεμάτων αυτών. 

ιστ) θεωρήσεις των βιβλιαρίων νοσηλείας των υπαλλήλων και των μελών 
της οικογένειας τους καθώς και κάθε σχετικό με αυτά έγγραφο. 

ιζ) Έγκριση τοποθέτησης στα Προσωπικά Μητρώα και Ατομικούς Φακέλους 
των Υπαλλήλων αποφάσεων και λοιπών εγγράφων. 

ιη) Προτάσεις στο Γενικό Λογιστήριο του Κράτους για αυξομείωση προβλέ¬ 
ψεων θέσεων προσωπικού. 

ιθ) Αποφάσεις αλλαγής επωνύμου μετά τη λύση του γάμου, γυναικών υπαλ¬ 
λήλων του Υπουργείου Πολιτισμού και των εποπτευομένων απ’ αυτό Δημ. Υπη¬ 
ρεσιών και Ν.Π.Δ.Δ., που δεν έχουν δική τους υπηρεσιακή μονάδα για να επι¬ 
λαμβάνεται των θεμάτων αυτών. 

κ) Προγράμματα απασχόλησης των θυρωρών, νυκτοφυλάκων και καθαρι¬ 
στριών της Κεντρικής Υπηρεσίας του ΥΠΠΟ. 

κα) Τις υπηρεσιακές ταυτότητες των υπαλλήλων του Υπουργείου και των 
εποπτευομένων απ’ αυτό Δημ. Υπηρεσιών και Ν.Π.Δ.Δ., που δεν έχουν δική 
τους υπηρεσιακή μονάδα για να επιλαμβάνεται των θεμάτων αυτών. 

κβ) Αποφάσεις έγκρισης και καθορισμού μειωμένου ωραρίου εργασίας των 
με οιαδήποτε σχέση εργασίας υπαλλήλων - μητέρων του Υπουργείου Πολιτι¬ 
σμού και των εποπτευομένων απ’ αυτό Δημ. Υπηρεσιών και Ν.Π.Δ.Δ., που δεν 
έχουν δική τους υπηρεσιακή μονάδα για να επιλαμβάνεται των θεμάτων αυτών. 

κγ) Πράξεις χορήγησης αδειών, που προβλέπονται από ειδικές διατάξεις 
(Μηχανογραφική συνδικαλιστική κ.λπ.) στους με οιαδήποτε σχέση εργασίας 
υπαλλήλους της Κ.Υ. του ΥΠΠΟ και των εποπτευομένων απ’ αυτά Δημ. Υπη¬ 
ρεσιών και Ν.Π.Δ.Δ., που δεν έχουν δική τους υπηρεσιακή μονάδα για να επι¬ 
λαμβάνεται των θεμάτων αυτών. 

2. Στον Προϊστάμενο του Τμήματος Γραμματείας τηςΔ/νσης Διοικητικού: 
α) Τη βεβαίωση για την ακρίβεια της αντιγραφής όλων των κοινών, των 

εμπιστευτικών και των απορρήτων εγγράφων, καθώς και των κρυπτογραφημέ- 
νων και αποκρυπτογραφημένων τηλεγραφημάτων ή ΤΕΓΕΧ. 

β) Τη βεβαίωση για την «ακρίβεια του αντιγράφου ή του φωτοαντιγράφου από 
το πρωτότυπο ή από το ακριβές αντίγραφο του πρωτοτύπου, που φυλάσσεται 
στο Αρχείο της Υπηρεσίας ή που κατέχει ο ενδιαφερόμενος, καθώς και το γνήσιο 
της υπογραφής πολιτών. 

γ) Πράξεις θεώρησης των αντιγράφων των δικαιολογητικών και λοιπών εγ¬ 
γράφων, που περιέχονται στα Προσωπικά Μητρώα και Ατομικούς Φακέλους 
των υποιλλήλων του Υπουργείου Πολιτισμού και των εποπτευομένων απ’ αυτό 
Δημ. Υπηρεσιών και Ν.Π.Δ.Δ., που δεν έχουν δική τους υπηρεσιακή μονάδα για 
να επιλαμβάνεται των θεμάτων αυτών. 

3. Στον Προϊστάμενο του Τμήματος Αποδοχών και Προϋπολογισμού της Δ/ 
νσης Οικονομικών Υποθέσεων: 

α) Τις βεβαιώσεις αποδοχών με τις νόμιμες κρατήσεις των υπαλλήλων του 
Υπουργείου. 

β) Τις πράξεις θεώρησης, εκκαθάρισης των εξόδων κίνησης των υπαλλήλων 
της Κ.Υ. και των Υπηρεσιών Ν. Αττικής του ΥΠΠΟ, για μετακινήσεις στο εσω¬ 
τερικό προς εκτέλεση υπηρεσίας μέχρι του ποσού των 4.000.000 δρχ. 

γ) Τις πράξεις θεώρησης, εκκαθάρισης μέχρι του ποσού των 4.000.000 δρχ. 
όλων των πρόσθετων αμοιβών των υποιλλήλων της Κεντρικής Υπηρεσίας και 
των Υπηρεσιών Νομού Αττικής του Υπουργείου καθώς και των υπαλλήλων ή 
ιδιωτών που συμμετέχουν σε Συμβούλια ή Επιτροπές του Υπουργείου. 

δ) Τις εξουσιοδοτήσεις προς το οικείο Ταμείο Πληρωμών για την εξόφληση 
Χρηματικών Ενταλμάτων. 

ε) Τις εντολές προς την Ο.Α. για την έκδοση εισιτηρίων εξωτερικού επί πι¬ 
στώσει εφόσον έχει εκδοθεϊ η απόφαση μετακίνησης. 

στ) Τα έγγραφα με τα οποία αναζητούνται από τα Ασφαλιστικά Ταμεία των 
υπαλλήλων κρατήσεις αποδοχών και εισφορές, που έχουν καταβληθεί αχρεω- 
στήτως. 

ζ) Αιτήματα προς το Γ.Λ.Κ. για αύξηση του ποσοστού διάθεσης των πιστώ¬ 
σεων του Τακτικού Προϋπολογισμού, μέχρι του ποσού των 4.000.000 δρχ. 
κατά Κ.Α.Ε. 

η) Έγγραφα πρόβλεψης των πιστώσεων που θα δαπανηθούν κάθε μήνα, 
θ) Προτάσεις μεταφοράς από ένα Κωδικό αριθμό σε άλλο Κωδικό αριθμό του 
Τιακτικού Προϋπολογισμού καθώς και αν«αλήψεις πιστώσεως μέχρι του ποσού 
των 4.000.000 δρχ. 

ι) Τα έγγραφα για τη μεταβίβαση πιστώσεων με επιτροπικά εντιχλματα στις 
Νομαρχίες μέχρι του ποσού των 4.000.000 δρχ. κατά Κωδικό Αριθμό ή Έργο. 

ια) Τα έγγραφα και τις εντολές πληρωμής των ενοικίων όλων των οικημά¬ 
των, που χρησιμοποιούνται από την Κεντρική Υπηρεσία του ΥΠΠΟ. 

4. Στον Προϊστάμενο του Τμήματος Προμηθειών και Εκκαθάρισης Δαπανών 
της Δ/νσης Οικονομικών Υποθέσεων: 

α) Πράξεις θεώρησης των καταστάσεων, εκκαθάρισης δαπανών, προμήθειας 
υλικών, εκτέλεσης εργασιών κ.λπ. μέχρι του ποσού των 4.000.000 δρχ. ή ανε¬ 


ξαρτήτως ποσού όταν πρόκειται για. λειτουργικές δαπάνες. 

β) Εντολές χορήγησης υλικού για τις ανάγκες της Υπηρεσίας. 

γ) Αποφάσεις ορισμού - αντικατάστασης διαχειριστών Ειδικών Διαχειρίσεων 
υλικού. 

δ) Έγγραφα δημοσίευσης περίληψης διαγωνισμών στο ΥΠΠΟ. 

ε) Αποφάσεις απευθείας ανάθεσης (Ν. 1797/88), συμβάσεις και κάθε σχε¬ 
τική απόφαση όταν προκαλείται δαπάνη μέχρι του ποσού των 4.000.000 δρχ. 

στ) Αποφάσεις, προκηρύξεις διαγωνισμών καθώς και κάθε σχετικά έγγραφο 
και απόφαση όταν προκαλείται δαπάνη μέχρι του ποσού των 4.000.000 δρχ. 

5. Στον Προϊστάμενο του Τμήματος Δημοσίων Επενδύσεων και Οικον. Επο- 
πτείας Ν.Π.Δ.Δ. της Δ/νσης Οικονομικών Υποθέσεων: 

α) Πράξεις θεώρησης, εκκαθάρισης των δαπανών του Π.Δ.Ε. μέχρι του πο¬ 
σού των 4.000.000 δρχ. 

β) Εντολές κατανομής Χρηματοδοτήσεων Π.Δ.Ε. προς την Τράπεζα της Ελ¬ 
λάδος μέχρι του ποσού των 4.000.000 δρχ. 

6. Στον Προϊστάμενο του Τμήματος Επιθεώρησης Σχολών και Καλλιτεχνι¬ 
κής Εκπαίδευσης της Δ/νσης Καλών Τεχνών: 

α) Θεώρηση των Διπλωμάτων ή Πτυχίων των αποφοίτων των Σχολών Καλ¬ 
λιτεχνικής Εκπαίδευσης (Ανωτέρων Σχολών Δραματικής Τέχνης και Χορού, 
Ωδείων και Μουσικών Σχολών και Σχολών Κινηματογράφου). 

β) Θεώρηση Πιστοποιητικών Σπουδών που εκδίδονται από τις Σχολές Καλ¬ 
λιτεχνικής Εκπαίδευσης (Ανώτερες Σχολές Δραματικής Τέχνης και Χορού, 
Ωδεία και Μουσικές Σχολές και Σχολές Κινηματογράφου). 

γ) θεώρηση των μαθητολογίων των Ωδείων και των Μουσικών Σχολών. 

7. Στον Προϊστάμενο του Τμήματος Κινηματογράφου: 

α) Χορήγηση αδειών ασκήσεως του επαγγέλματος του Τεχνικού της Βιομη¬ 
χανίας Κιν/φου και Τηλεόρασης. 

β) Έγγραφα με τα οποία παραπέμπονται στο Γνωμοδοτικό Συμβούλιο Κινη¬ 
ματογραφίας θέματα που αφορούν σε προτάσεις παραγωγής ταινιών, αγοράς 
ταινιών, βραβεύσεις ταινιών καθώς και οποιοδήποτε άλλο θέμα προτείνει ο 
Υπουργός να παραπεμφθεί στο Συμβούλιο, για γνωμοδότηση. 

γ) Την έκδοση πιστοποιητικών ή βεβαιώσεων που προορίζονται για νόμιμη 
χρήση και αφορούν σε υποθέσεις που σύμφωνα με το νόμο μπορούν να πιστοποι¬ 
ηθούν ή να βεβαιωθούν με βάση στοιχεία που τηρούνται στην Υπηρεσία (πιστο¬ 
ποιητικά Ελληνικότητας των ταινιών, βεβαιώσεις επαγγελματικής ιδιότητας 
προσώπων ή επιχειρήσεων που ασχολούνται με την παραγωγή, επεξεργασία, 
διανομή ή προβολή κινηματογραφικών ταινιών, βεβαιώσεις για την ατελή εισα¬ 
γωγή μηχανημάτων (Ν. 1597/86). 

Άρθρο 9 

Ο Υπουργός Πολιτισμού δύναται να ασκεί παριάλληλα τις αρμοδιότητες, που 
ορίζονται στην Κ.Υ.Α. ΥΠΠΟ/ΓΝΟΣ/47635/21.10.1991. 

Η απόφαση αυτή να δημοσιευθεί στην Εφημερίδα της Κυβερι/ήσεως. 

Αθήνα, 30 Οκτωβρίου 1991 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 
-♦-- 

Αριθ. 92006/5944 (8) 

Προσαύξηση του Κεφαλαίου της ΔΕΠΟΣ. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντιας υπόψη τις διατάξεις του άρθρου 17 του π.δ/τος 811/1980 (198/ 
Α) «Περί τροποποιήσεως, συμπληρώσεως και διαμορφώσεως σε ενιαίο κείμενο 
της περί ΔΕΠΟΣ υφισταμένης νομοθεσίας», εγκρίνεται η υπ’ αριθ. 1336/219/ 
20.2.1991 απόφαση του Δ.Σ. της Δημόσιας Επιχείρησης Πολεοδομίας και 
Στέγασης εννενήντα εκατομμύρια επτοικόσιες πενήντα χιλιάδες (90.750.000) 
δραχμές και η οποία έχει ως εξής: 

ΑΠΟΦΑΣΗ 1336/219/20.2.91 

Το Δ.Σ. εγκρίνει την εισήγηση της Επιτροπής για την αποτίμηση της γης του 
Αρκαδικού Χωριού και καθορίζει την αξία της κατά το χρόνο παραχώρησης της 
στην ΔΕΠΟΣ σε εκατόν πενήντα χιλιάδες (150.000) δρχ. ανά στρέμμα. 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αυξάνεται ισόποσα το κεφάλαιο της ΔΕΠΟΣ δηλ. 605 ατρ. X 150.000 δρχ. 
= 90.750.000 δρχ. 

Ο Πρόεδρος Ο Αντιπρόεδρος 

ΛΕΩΝ. ΛΟΓΟΘΕΤΗΣ ΑΝΤ. ΠΡΩΤΟΝΟΤΑΡΙΟΣ 

Τα Μέλη 

Γ. Δανδέλης, Κ. Σιώχος, Κ. Βαρελίδης, Δ. Καραμήτσος, 

Λ. Σιόλα. Δημ. Μολφέσης, Γ.Στάθης. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 15 Νοεμβρίου 1991 

Ο ΥΦΥΠΟΥΡΓΟΣ 

ΧΡ. ΚΑΤΣΙΓΙΑΝΝΗΣ 


-♦- 

ΔΙΟΡ ΘΩΣΕΙΣ ΣΦΑΛΜ ΑΤΩΝ 

(9) 

Στο ΦΕΚ 701/3.9.91, (τεύχος Β'), στο οποίο δημοσιεύθηχε η 2053225/ 
4693/9.8.91 κοινή απόφαση των Υπουργών Προεδρίας της Κυβέρνησης, 
Εξωτερικών, Οικονομικών και Υγείας, Πρόνοιας και Κοινωνικών Ασφαλίσεων, 
διορθώνεται το κείμενο της τελευταίας παραγράφου από το εσφαλμένο; «Η από¬ 
φαση αυτή να δημοσιευθεί στην Εφημερίδα της Κυβερνήσεως», αντί στο ορθό: 
«Η απόφαση αυτή, που θα κυρωθεί με νόμο, να δημοσιευθεί στην Εφημερίδα της 
Κυβερνήσεως». 

(Από το Υπουργείο Οικονομικών) 


♦ 


( 10 ) 


Στα κατωτέρω ΦΕΚ γίνονται οι αντίστοιχες διορθώσεις: 


Στο ΦΕΚ 849/τ.Β'/16.10.91 στην απόφαση ΑΧΣ: 705/91 το εσφαλμένο 
«ΜΑΧΙΡΕΝ» στο σωστό «ΜΑΧΙΚΕΝ». 


Στο ΦΕΚ 664/τ.Β'/7.8.91 στην απόφαση του ΑΧΣ: 1540/90 το εσφαλ¬ 
μένο «ΨΡΕΜΕ ΝΟΤΡΙΨΙΑ ΒΑΝΙΛΙΑ» στο σωστό «0ΚΕΜΕ ΝϋΤΚΙΟΙΑ ΒΑ¬ 
ΝΙΛΙΑ». 


Στο ΦΕΚ 802/τ.Β’/30.9.91 στην απόφαση του ΑΧΣ 823/91 το εσφαλ¬ 
μένο «ΕΑΜΡΙΟΝ ΕΧΤΗΑ ΕΙΝΕ ΰΚΥ ΟΙϋΕΚ» στο σωστό «ΕΚΑΜΡΙΟΝ 
ΕΧΤΚΑ ΕΙΝΕ ϋΚΥ αϋΕΚ». 

Στο ΦΕΚ 892/τ.Β'/30.10.91 στην απόφαση ΑΧΣ: 877/91 το εσφαλμένο 
«ΜΑΧ 5ΤΚΟΝΟ ΏΚΥ ΟΙϋΕΚ» στο σωστό «ΜΑΧ 3ΤΚΟΝΟ ΟΚΥ «ΉΙΤΕ 01- 
ΟΕΚ», στην απόφαση ΑΧΣ 876/91 το εσφαλμένο «(ϋ’ ΑΚΤΙΟΝΥ ΟΚΑΜ- 
ΒΟΙ5Ε) στο σωστό φ’ ΑΚΤΙΟΝΥ ΓΚΑΜΒ013Ε), στην απόφαση ΑΧΣ: 
946/91 το εσφαλμένο «εκχύλισμα ΟΟΙ-Α Νο 31266» στο σωστό «εκχύλισμα 
ΟΟΕΑ Νο 31226». 


(Από το Γ.Χ.Κ./Α.Χ.Σ.) 

-♦- 

(Π) 

1) Στη Β3/5053/21.10.1991 (ΦΕΚ 873/Β725.10.1991 Υπουργική 

Απόφαση γίνονται οι εξής διορθώσεις: 

α) Στη σελ. 7.538 και στον α/α 47 διορθώνεται το ονοματεπώνυμο των συγ¬ 
γραφέων από το λανθασμένο Α.Γ. Αναγνωστόπουλος - Β.Π. στο σωστό Α.Γ. 
Αναγνωστόπουλος - Β.Π. Παπαδόπουλος. 

β) Στην ίδια σελίδα και στον α/α 50 στη στήλη τμήμα/σχολή που διανέμεται 
προστίθενται τα παραλειφθέντα τμήματα: 1) Ηλεκτρολόγων Μηχανικών Παν/ 
μίου Πατρών και 2) Ηλεκτρολόγων Μηχανικών Δ. Πανεπιστημίου Θράκης. 

2) Συμπληρώνεται στα ΦΕΚ 202/Β'/90 και 266/Β'/90 η επωνυμία των 
εκδόσεων ΣΑΚΚΟΥΛΑ, όπου αυτή απαντάται στα προαναφερθέντα ΦΕΚ ως 
εξής: ΕΚΔΟΣΕΙΣ «ΣΑΚΚΟΥΛΑ Ο.Ε.». 

3) Συμπληρώνονται στο ΦΕΚ 549/Β'/91 οι επωνυμίες των εκδόσεων α) 
ΚΡΙΤΙΚΗ, β) Παπαζήση όπου αυτές βρίσκονται στο προαναφερθέν ΦΕΚ ως 
εξής: 

α) ΕΚΔΟΣΕΙΣ ΚΡΙΤΙΚΗ Α.Ε. 

β) ΕΚΔΟΣΕΙΣ ΠΑΠΑΖΗΣΗΣ Α.Ε.Β.Ε. 

4) Διορθώνεται στο ΦΕΚ 464/Β'/25.6.91 επωνυμία εκδόσεων όπου αυτή 
απαντάται στο προαναφερθέν ΦΕΚ ως εξής: 

ΕΚΔΟΣΕΙΣ Ο. ΜΕΡΤΖΑΝΙΔΟΥ/ΣΠΥΡΙΔΗ Ε. ΔΟΥΔΑ ΧΡΗΣΤΙΔΗ. 

(Από το ΥΠΕΠΘ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



